Obec Janovce, Janovce 62, 086 41 Raslavice

**Zápisnica**

**zo zasadnutia 04. Obecného zastupiteľstva obce Janovce,**

 **zo dňa 30. novembra 2024**

**Prítomní podľa prezenčnej listiny:**

**Program rokovania:**

1. **Otvorenie**
2. **Správa o plnení úloh za posledné obdobie a kontrola uznesení**
3. **Stav finančných prostriedkov na účtoch ku 30. 11. 2024**
4. **Príprava VZN obce Janovce na rok 2025 (VZN o miestnom poplatku za komunálny odpad a drobný stavebný odpad na území obce Janovce, VZN o používaní pyrotechnických výrobkoch na území obce Janovce)**
5. **Návrh rozpočtu obce Janovce na rok 2025**
6. **Správa o realizácii projektov:**

**6.1. Zvýšenie energetickej hospodárnosti obecného úradu Janovce**

**6.2. Obnova a zvýšenie kapacity materskej školy Janovce**

1. **Príprava Mikuláša**
2. **Darovacia zmluva Imrich Maník**
3. **Záver**

**K bodu l:**

Zasadnutie OZ otvoril a viedol starosta obce Ľubomír Kundrát. Privítal poslancov obecného zastupiteľstva. Starosta konštatoval, že zasadnutie je podľa prítomnosti poslancov uznášania schopné. Poslanec Rastislav Margicin sa ospravedlnil zo zdravotných dôvodov. Oboznámil ich s programom rokovania a požiadal o doplnenie programu. O doplnenie nepožiadal nikto.

Poslanci OZ **schválili** návrh programu zasadnutia OZ**.**

**Uznesenie OZ č. 39/2024**

Hlasovanie: za: 4 proti: 0 zdržal sa: 0

Starosta obce navrhol za overovateľov zápisnice Františka Hvizdu a Mareka Gazdačku a za zapisovateľku Mgr. Katarínu Dutkovú.

Poslanci OZ **schválili** za overovateľov zápisnice Františka Hvizdu a Mareka Gazdačku a za zapisovateľku Mgr. Katarínu Dutkovú.

**Uznesenie OZ č. 40/2024**

Hlasovanie: za: 4 proti: 0 zdržal sa: 0

**K bodu 2:**

Starosta obce informoval prítomných o priebežnom plnení uznesení, o ktorom bližšie informuje pri jednotlivých bodoch rokovania.

Poslanci OZ **vzali na vedomie** kontrolu plnenia uznesení.

**Uznesenie OZ č.41/2024**

Hlasovanie: za: 4 proti: 0 zdržal sa: 0

**K bodu 3:**

Starosta obce informoval prítomných o stave finančných prostriedkov na účtoch ku 30. 11. 2024:

Pokladňa 2 733,85 €

Č. ú. 7426522/0200 – bežný účet 5 856,22 €

Č. ú. 5023701355/0900 – účet škol. jedálne 554,06 €

Č. ú. 4123073259/0200 – dotačný účet 54 455,11 €

Č. ú. 439895554/0200 – grantový účet 0,00 €

Č. ú. 1637815455/0200 – účet ZŠ 19 645,01 €

Č. ú. 3616422002/5600 – soc. fond 1 203,94 €

Č. ú. SK15 0200 0000 0001 3206 7311- úverový účet 221 457,43 €

SPOLU: 305 905,62 €

Poslanci OZ **vzali na vedomie** stav finančných prostriedkov na účtoch ku 30. 11. 2024

**Uznesenie OZ č. 42/2024**

Hlasovanie: za: 4 proti: 0 zdržal sa: 0

**K bodu 4:**

Starosta obce predložil poslancom OZ VZN o miestnom poplatku za komunálny odpad a drobný stavebný odpad na území obce Janovce, ktoré je potrebné dopracovať a ustanoviť paušálnu sadzbu miestneho poplatku na 1 osobu na kalendárny rok 2025

Od januára 2025 pribudla pre obce nová povinnosť – zbierať textil a šatstvo, z toho dôvodu je potrebné upraviť podľa toho aj nariadenie o nakladaní s komunálnym odpadom a taktiež podpísať zmluvu o spolupráci pri zbere a nakladaní s použitým šatstvom.

Starosta obce informoval poslancov OZ o zmluve o spolupráci pri zbere a nakladaní s použitým šatstvom, ktorú obec Janovce ma pripravenú s firmou Ľubomír Ludvik LUTEX, Ľ. Štúra 489/9, 089 01 Svidník, kde cena je určená podľa množstva kontajnerov na území obce. V obci Janovce jej umiestnený 1 kontajner na zber šatstva a cena je podľa zmluvy určená 180,00 € ročne za vývoz tohto kontajneru.

Keďže terajšia sadzba na odpad je 20,00 €/1 osobu/1 kalendárny rok a nie je postačujúca na zaplatenie výdavkov spojených s vývozom odpadu z obce, z tohto dôvodu starosta obce navrhuje ročnú sadzbu na rok 2025/1 osoba v hodnote 25,00 €.

Poslanci súhlasia s navýšením sadzby miestneho poplatku za komunálny odpad na rok 2025 na osobu 25,00 € a berú na vedomie prípravu VZN o miestnom poplatku za komunálny odpad a drobný stavebný odpad.

Starosta podotkol, že všetky tieto VZN nám vypracováva JUDr. Monika Jurčová s ktorou máme od roku 2019 uzatvorenú zmluvu o poskytovaní poradenstva v oblasti podnikateľských, organizačných a ekonomických činností, administratívna, normotvorná a právna pomoc.

Poslanci OZ **vzali na vedomie** prípravu VZN o miestnom poplatku za komunálny odpad a drobný stavebný odpad na území obce Janovce a prípravu zmluvy o spolupráci pri zbere a nakladaní s použitým šatstvom.

**Uznesenie OZ č. 43/2024**

Hlasovanie: za: 4 proti: 0 zdržal sa: 0

Starosta obce predložil poslancom OZ prípravu VZN o používaní pyrotechnických výrobkov na území obce Janovce.

Od 2. januára 2024 je účinná pomerne rozsiahla novela zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov. Predmetná novela upravila ustanovenia týkajúce sa regulácie používania pyrotechnických výrobkov na území obce a ustanovila nové povinnosti a oprávnenia obce v rámci rozhodovania o používaní pyrotechnických výrobkov na území obce.

Jednou z nových povinností obce je vydanie nariadenia o stanovení správneho poplatku k žiadosti o súhlas na použitie pyrotechnických výrobkov na území obce: *„Používať pyrotechnické výrobky kategórie F2 a F3 .... v období od 2. januára do 30. decembra príslušného kalendárneho roka možno iba s predchádzajúcim súhlasom obce na základe písomnej žiadosti o súhlas na použitie pyrotechnických výrobkov a po uhradení správneho poplatku, ktorý obec stanoví všeobecne záväzným nariadením.“*

Ustanovenie výšky poplatku je možné považovať za jeden z nástrojov pre reguláciu používania zábavnej pyrotechniky počas roka, mimo 31. 12. a 1. 1.

Poslanci OZ navrhujú výšku správneho poplatku , ktorý bude obec požadovať pri rozhodovaní o žiadosti o súhlas na použitie predmetných pyrotechnických výrobkov v hodnote 50,00 €.

Poslanci OZ **vzali na vedomie** prípravu VZN o používaní zábavnej pyrotechniky na území obce Janovce

**Uznesenie OZ č. 44/2024**

Hlasovanie: za: 4 proti: 0 zdržal sa: 0

**K bodu 5:**

V tomto bode informovala pracovníčka spolu s kontrolórkou obce Janovce Mgr. Máriou Mihalikovou o príprave rozpočtu na rok 2025, kde je ešte potrebné upraviť príjem za komunálny odpad, podľa návrhu z dnešného zasadnutia a taktiež je potrebné pripraviť podľa zmlúv kapitálové príjmy a výdavky na KSB a MŠ.

Poslanci OZ **ukladajú** prípravu rozpočtu na rok 2025 a návrh viacročného rozpočtu na roky 2026 a 2027 pracovníčka OcÚ Monike Poláčkovej a kontrolórke Mgr. Márii Mihalikovej.

**Uznesenie OZ č. 45/2024**

Hlasovanie: za: 4 proti: 0 zdržal sa: 0

**K bodu 6:**

Obnova a zvýšenie kapacity materskej školy Janovce – Poslanci OZ sa dňa 30. 11. 2024 fyzický zúčastnili obhliadky stavby, ktorú firma PEhAES Ľubotice odovzdala obci Janovce dňa 02. 11. 2024. Aktuálne prebieha príprava dokumentácie na kolaudáciu nových priestorov a taktiež postupne upratovanie nových priestorov, aby sme pripravili na nasťahovanie a následne uvedenie nových priestorov do prevádzky RÚVZ v Bardejove.

Poslanci OZ **vzali na vedomie** správu o realizácii projektu ,, Obnova a zvýšenie kapacity materskej školy Janovce"

**Uznesenie OZ č. 46/2024**

Hlasovanie za: 4 proti: 0 zdržal sa: 0

**K bodu 7:**

Starosta obce oboznámil poslancov OZ, že aj tento rok je potrebné obstarať vianočné darčeky do domácnosti t. j. 140 ks a taktiež mikulášske balíčky pre deti MŠ a ZŠ Janovce t. j. 43 ks. Ako darček do domácnosti starosta obce navrhol tak ako po minulé roky do tašiek s erbom obce vložiť kalendár na rok 2025 a ako pozornosť uterák. Mikulášske baličky pre deti MŠ a ZŠ zaobstaráme v hodnote cca 5,00 €/1 balíček. Poslanci OZ navrhujú pripraviť taktiež Mikuláša pre všetky deti z obce od 0 do 15 rokov, ktorý v deň sv. Mikuláša bude prechádzať obcou a akciu pripravia poslanci OZ v spolupráci z DHZ v Janovciach. Tieto balíky navrhujeme pripraviť v hodnote do 1,00 €, kde sa kúpi ovocie a perník. Na záver sa všetci stretneme pred obecným úradom, kde bude pripravený punč a čaj.

František Hvizda – poslanec OZ navrhol ako dar z miestnej muštárne, ktorej je konateľom jablka do balíčkov.

Poslanci OZ **vzali na vedomie** prípravu Mikuláša a mikulášskych balíčkov

**Uznesenie OZ č. 47/2024**

Hlasovanie za: 4 proti: 0 zdržal sa: 0

**K bodu 8:**

Obecné zastupiteľstvo prerokovalo návrh na darovanie nehnuteľnosti v katastrálnom území Janovce zapísanej na liste vlastníctva č. 976: Parcely registra ,,E" evidovanej na mape určeného operátu: parcela číslo 25 zastavaná plocha a nádvorie vo výmere 122 m2, pod B14 v podiele: 1/90-ine, ktorého darcom je Imrich Maník, bytom Janovce 10, štátny občan Slovenskej republiky.

Poslanci OZ **schvaľujú** Darovaciu zmluvu uzatvorenú podľa § 628 a násl. Zákona č. 40/1964 Zb. Občiansky zákonník v znení neskorších predpisov medzi Imrom Maníkom ako darcom a obcou Janovce ako odbarovaný.

**Uznesenie OZ č. 48/2024**

Hlasovanie: za: 4 proti: 0 zdržal sa: 0

Poslanci OZ **poverujú** Ľubomíra Kundráta – starostu obce Janovce k podpísaniu darovacej zmluvy uzatvorenej podľa § 628 a násl. Zákona č. 40/1964 Zb. Občiansky zákonník v znení neskorších predpisov

**Uznesenie OZ č. 48/1/2024**

Hlasovanie: za: 4 proti: 0 zdržal sa: 0

**K bodu 9:**

V tomto bode starosta obce ukončil rokovanie OZ, prítomným sa poďakoval za pokojný priebeh rokovania.

V Janovciach, dňa 30. 11. 2024

**Overovatelia:** František Hvizda ...................................................

 Marek Gazdačko ...................................................

**Zapísal:** Mgr. Katarína Dutková ...................................................

 .......................................................

 **Ľubomír Kundrát**

 Starosta obce Janovce